62022CO0521_INF
Digriet tal-Qorti tal-Ġustizzja (Id-Disa’ Awla) tas‑7 ta’ Frar 2023 – KONŠTRUKTA – Defence
(Kawża C‑521/22)
“Rinviju għal deċiżjoni preliminari – Artikolu 53(2) tar-Regoli tal-Proċedura tal-Qorti tal-Ġustizzja – Artikolu 267 TFUE – Kunċett ta’ ‘qorti’ – Awtorità ta’ appell ta’ korp nazzjonali li jirregola l-proċeduri ta’ għoti ta’ kuntratti pubbliċi – Indipendenza – Kwalità ta’ terz fir-rigward tal-awtorità li ħadet id-deċiżjoni li hija s-suġġett tal-azzjoni – Inammissibbiltà manifesta tat-talba għal deċiżjoni preliminari”
1.
Domandi preliminari – Ammissibbiltà – Neċessità li tingħata informazzjoni suffiċjenti lill-Qorti tal-Ġustizzja dwar il-kuntest fattwali u regolamentari – Portata tal-obbligu – Neċessità li tingħata informazzjoni lill-Qorti tal-Ġustizzja dwar il-kwalità bħala qorti nazzjonali tal-korp tar-rinviju f’każ ta’ dubji f’dan ir-rigward
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 94)
(ara l-punti 22 sa 25)
2.
Domandi preliminari – Talba mressqa lill-Qorti tal-Ġustizzja – Qorti nazzjonali fis-sens tal-Artikolu 267 TFUE – Kunċett – Determinazzjoni bis-saħħa ta’ kriterji strutturali u funzjonali – Rada Úradu pre verejné obstarávanie (il-Bord tal-Awtorità li Tirregola l-Kuntratti Pubbliċi, is-Slovakkja) – Organu li jeżerċita funzjonijiet ta’ natura amministrattiva u mhux ta’ natura ġudizzjarja – Esklużjoni
(Artikolu 267 TFEU)
(ara l-punti 26 sa 33)
Dispożittiv
It-talba għal deċiżjoni preliminari li tressqet mir-Rada Úradu pre verejné obstarávanie (il-Bord tal-Awtorità li Tirregola l-Kuntratti Pubbliċi, is-Slovakkja), permezz ta’ deċiżjoni tat‑3 ta’ Awwissu 2022, hija manifestament inammissibbli.